open-index/open-wikipedia-markdown huggingface dataset:
Թամանյան

**Թամանյան**, հայկական ազգանուն։

## Ազգանունը կրողներ
* Ալեքսանդր Գևորգի Թամանյան (1942-2005), ֆիզիկոս, Արցախյան շարժման գործիչ։
* Ալեքսանդր Հովհաննեսի Թամանյան (1878-1936), ճարտարապետ։
* Գևորգ Ալեքսանդրի Թամանյան (1910-1993), ճարտարապետ։
* Հուլիոս (Յուլի) Ալեքսանդրի Թամանյան (1922-1993), ճարտարապետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թաթարերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Թավադյան

**Թավադյան**, հայկական ազգանուն։

## Ազգանունը կրողներ
* Աշոտ Աղասու Թավադյան (ծնվ․ 1953), պետական գործիչ, տնտեսագետ։
* Արմեն Սերգեյի Թավադյան (ծնվ․ 1968), քաղաքագետ։
* Լևոն Աղասու Թավադյան (ծնվ․ 1951), ֆիզքիմիկոս։
* Հրաչիկ Գրիգորի Թավադյան (ծնվ․ 1958), շախմատիստ, մարզական գործիչ։
* Տիգրան Գուրգենի Թավադյան (ծնվ․ 1970), խմբագիր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Վրացերեն հիմքով ազգանուններ
Կատեգորիա:Յան վերջածանցով ազգանուններ
Թավաքալյան

**Թավաքալյան**, հայկական ազգանուն։

## Ազգանունը կրողներ
* Բագրատ (Գևորգ) վարդապետ Թավաքալյան (1850-1902), ազգային-ազատագրական շարժման գործիչ։
* Հրանտ (Մնացական) Մկրտչի Թավաքալյան (1892), հեղափոխական, պետական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Թավրիզյան

**Թավրիզյան**, հայկական ազգանուն։

## Ազգանունը կրողներ
* Ալեքսանդր Ավետի Թավրիզյան (1912-1981), ավիակոնստրուկտոր։
* Միքայել Արսենի Թավրիզյան (1907-1957), դիրիժոր։
* Ռուսուդանա Լեոնիդովնա Թավրիզյան (*Ռոմանովա*, 1910-2000), բալետի արտիստուհի։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Տեղանվանական հիմքով ազգանուններ
Կատեգորիա:Յան վերջածանցով ազգանուններ
Թարգյուլյան

**Թարգյուլյան**, հայկական ազգանուն։

## Ազգանունը կրողներ
* Լյուսի Սահակի Թարգյուլյան (1905-1955), արձակագիր, թարգմանիչ։
* Հովհաննես Միհրանի Թարգյուլյան (1901-1939), կուսակցական գործիչ, խմբագիր, գյուղատնտես։

## Տես նաև
* Վիկտոր Հովհաննեսի Թարգուլյան (1934-2023), աշխարհագետ, հողագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Թամամշյան

**Թամամշյան**, հայկական ազգանուն։

## Ազգանունը կրողներ
* Ալեքսանդր Զաքարի Թամամշյան (1877-1967), գյուղատնտես։
* Սոֆյա Թամամշյան (1900-1981), բուսաբան։

## Հաստատություններ
* Թամամշյան թատրոն

## Տես նաև
* Թամամշյաններ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Թահմիզյան

**Թահմիզյան**, հայկական ազգանուն։

## Ազգանունը կրողներ
* Նիկողոս Կիրակոսի Թահմիզյան (1926-2011), երաժշտագետ։
* Շուշանիկ Թահմիզյան, ազատամարտիկ, բուժքույր։
* Էմմա Թահմիզյան, բուլղարահայ դաշնակահարուհի
* Գևորգ Թահմիզյան, բուլղարահայ ֆուտբոլիստ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Ալֆան

**Ալֆան**, քիմիական պատրաստուկ, միջատասպան-տզասպան։ Ազդող նյութը՝ ալֆացիպերմետրին։ Թողարկվում է 100 գ/լ խտությամբ էմուլսիայի ձևով։

## Կիրառություն
Կիրառվում է լվիճների, լվիկների, թրիպսների, ցիկադների, երկարակնճիթների, մլուկների և այլնի դեմ՝ սրսկումների ձևով։ Պատրաստուկի ծախսի չափաքանակը (լ/հա)՝ հացահատիկայինների վնասատուների (լվիճներ, ցիկադներ, թրիպսներ, տզրուկաթրթուր) համար՝ 0,1–0,15, ոլոռի (ոլոռի ընդակեր, լվիճներ)՝ 0,1, կարտոֆիլի (կոլորադյան բզեզ)՝ 0,07–0,1, առվույտի (սերմնադաշտերում երկարակնճիթներ, լվիճներ, մլուկներ)՝ 0,2, շաքարի ճակնդեղի (երկարակնճիթներ, ականող ճանճեր)՝ 0,2–0,3: Մշակումներն իրականացվում են վեգետացիայի ընթացքում, վերջինը բերքահավաքից՝ հացահատիկայինների համար՝ 20, ոլոռի՝ 20, կարտոֆիլի՝ 21, շաքարի ճակնդեղի՝ 45 օր առաջ։ Մշակումների առավելագույն քանակը հացահատիկայինների համար՝ 2, ոլոռի՝1, կարտոֆիլի՝ 2, շաքարի ճակնդեղի՝ 1 անգամ։

## Ծանոթագրություններ

Կատեգորիա:Քիմիական միացություններ
Կատեգորիա:Պարարտանյութեր
Մնացական Առաքելյան

**Մնացական Խաչատուրի Առաքելյան** (), հայ խորհրդային կոլտնտեսական, ԽՍՀՄ Գերագույն խորհրդի պատգամավոր։ Սոցիալիստական աշխատանքի հերոս (1966)։

## Կենսագրություն
Ծնվել է 1925 թվականին։ ԽՄԿԿ անդամ է 1964 թվականից։ Կրթությունը թերի միջնակարգ։ 1939 թվականից եղել է կոլտնտեսության հովիվ, այնուհետև սովխոզի ավագ հովիվ, 1964 թվականից՝ ՀԽՍՀ Թալինի շրջանի Ալագյազ սովխոզի ոչխարաբուծական բրիգադի բրիգադիր։

ԽՍՀՄ Գերագույն խորհրդի 9-րդ գումարման ազգությունների խորհրդի պատգամավոր (1974-1979) ՀԽՍՀ Թալինի թիվ 415 ընտրատարածքից, Ազգությունների խորհրդի գյուղատնտեսական հանձնաժողովի անդամ։

## Պարգևներ
* Սոցիալիստական աշխատանքի հերոս (1966),
* Լենինի շքանշան (1966)։

## Ծանոթագրություններ

## Աղբյուրներ
* Депутаты Верховного Совета СССР. 9 созыв. Издание Президиума Верховного Совета СССР. — М., 1974. — 550 с.

Կատեգորիա:Սոցիալիստական աշխատանքի հերոսներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:Հայ քաղաքական գործիչներ
Կատեգորիա:ՀԹՎ 2023 հոդվածներ
Թարյան

**Թարյան**, հայկական ազգանուն։

## Ազգանունը կրողներ
* Անահիտ Մնացականի Թարյան (*[[Մխիթարյան]]*, ծնվ․ 1952), բանաստեղծուհի, լրագրող։
* Մնացական Վարդանի Թարյան (*[[Մխիթարյան]]*, (1920-1999), բանաստեղծ, արձակագիր։
* Ստեփան Միքայելի Թարյան (*[[Թարխարարյան]]*, 1899-1954), բեմանկարիչ, քանդակագործ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Թարվերդյան

**Թարվերդյան**, հայկական ազգանուն։

## Ազգանունը կրողներ
* Արամազդ Արշալույսի Թարվերդյան (ծնվ․ 1973), պետական գործիչ։
* Արշալույս Պողոսի Թարվերդյան (ծնվ․ 1945), Հայաստանի ազգային ագրարային համալսարանի ռեկտոր 1998-2018 թթ․։
* Նինա Ալեքսեյի Թարվերդյան (ծնվ․ 1956), մանրէաբան։
* Սամվել Պողոսի Թարվերդյան (ծնվ․ 1939), պետական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Թաթարերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Թելունց

**Թելունց**, հայկական ազգանուն։

## Ազգանունը կրողներ
* Աշոտ Մաթևոսի Թելունց (1914-1973), փիլիսոփա։
* Արմենուհի Վոլոդյայի Թելունց (ծնվ․ 1964), փիլիսոփա։
* Մալիկ Միրաքի Թելունց (ծնվ. 1950), իրավաբան։
* Ռուբեն Ռաֆայելի Թելունց (ծնվ․ 1954), օպերային երգիչ, բաս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Ունց վերջածանցով ազգանուններ
Թեմուրյան

**Թեմուրյան**, հայկական ազգանուն։

## Ազգանունը կրողներ
* Լևոն Գրիգորի Թեմուրյան (1908-1942), բռնցքամարտիկ, մարզիչ։
* Ուսուբ Բեկ Թեմուրյան (-1934), քաղաքական, հասարակական, ռազմական, ազգային-ազատագրական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թաթարերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Բարամիձե

**Բարամիձե** (), վրացական ազգանուն։

## Ազգանունը կրողներ
* Ալեքսանդր Բարամիձե (1902-1994), գրականագետ։
* Դավիթ Բարամիձե (ծնվ․ 1988), շախմատիստ։

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Կատեգորիա:Ձե վերջածանցով ազգանուններ
Թերզիբաշյան

**Թերզիբաշյան**, հայկական ազգանուն։

## Ազգանունը կրողներ
* Ավետիս Հարությունի Թերզիբաշյան (1873-1947), հասարակական-քաղաքական գործիչ, գրող։
* Միսակ Թերզիբաշյան (ծնվ․ 1964), ճարտարապետ։
* Վահագն Մարտիրոսի Թերզիբաշյան (1908-), քանդակագործ։
* Վահրամ Վահանի Թերզիբաշյան (1899-1964), թատերագետ, գրականագետ։

## Տես նաև
* Թերզյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Մեղրու շրջանի հուշարձանները (գիրք)

**«Մեղրու շրջանի հուշարձանները»** (), ճարտարապետ, ճարտարապետության պատմաբան, ճարտարապետության դոկտոր (1993) Մուրադ Հասրաթյանի գիրքը, որը նվիրված է Մեղրիի շրջանի` պատմական Արևիք գավառի հուշարձանների պատմա-ճարտարապետությանը։ Հրատարակվել է 1987 թվականին ՀԽՍՀ Մինիստրների խորհրդին առընթեր պատմության և կուլտուրայի հուշարձանների պահպանության և օգտագործման գլխավոր վարչության կողմից՝ Երևանում, «Հայաստան» հրատարակչությունում։ Գրքի խմբագիրներն են՝ Ռ.Վ. Սարգսյանը և Գ.Յա. Ամբարյանը։ Լուսանկարների հեղինակը՝ Լ.Խ. Խաչատրյան, գեղարվեստական խմբագիր՝ Դ.Ա. Պապոյան, տեխնիկական խմբագիր՝ Կ.Գ. Սարգսյան, վերստուգող սրբագրիչ՝ Ա.Ա. Հարությունյան։

## Բովանդակություն
Գրքում ներկայացվում են Մեղրիի շրջանի հետևյալ հուշարձանները՝ 
* Մեղրու բերդ - պատմա-ճարտարապետական ակնարկ
* Մեղրու վանք
* Սուրբ Աստվածածին եկեղեցի (Մեղրու Մեծ թաղ)
* Տաշտունի եկեղեցի
* Սուրբ Սարգիս եկեղեցի (Փոքր թաղ)
* Սուրբ Ամենափրկիչ եկեղեցի (Մալև)
* Սուրբ Կարապետ եկեղեցի (Լիճք)
* Կարմրավանք (Վահրավար)
* Ձվարավանք
* Ակնախաչ եկեղեցի (Ագարակ)
* Սուրբ Աստվածածին եկեղեցի (Թխկուտ)
* Սուրբ Աստվածածին եկեղեցի (Գուդեմնիս)
* Սուրբ Աստվածածին եկեղեցի (Կալեր)
* Սուրբ Սարգիս եկեղեցի (Կուրիս)
* Ափկեսի եկեղեցի
* Ամենափրկիչ եկեղեցի (Ագարակ գյուղ)
* Սուրբ Հակոբ եկեղեցի (Վերին Մալև)
* Թոսի եկեղեցի
* Շվանիձորի ջրանցույց

## Ծանոթագրություններ

Կատեգորիա:1987 գրքեր
Կատեգորիա:ՀԹՎ 2023 հոդվածներ
Կատեգորիա:Մեղրու շրջան
Հովհաննես Սեթյան

**Հովհաննես Սեթյան** (. ), հայ արձակագիր, բանաստեղծ և ուսուցիչ։

## Կենսագրություն
Սեթյանը ծնվել է 1853 թվականին Կոստանդնուպոլսում։ Սովորել է տեղի հայկական դպրոցներում, աչքի ընկել բարձր առաջադիմությամբ, ստեղծագործելու ձիրքով, դասավանդելու ունակություններով և շուտով դարձել է ուսուցիչ։ 1896 թվականին նա մազապուրծ փրկվել է սուլթան Համիդի օրոք կազմակերպված հայկական ջարդերից և բնակություն է հաստատել Եգիպտոսի մայրաքաղաքում՝ Կահիրեում, որտեղ էլ անց է կացրել իր կյանքի մնացած մասը։

## Պոեզիան
Սեթյանը պատկանում էր XIX դարի հայ գրական ասպարեզում ծնունդ առած պոետական այն շարժմանը, որը հակադրվում էր գրական ռեալիստական և ռոմանտիկական ուղղություններին։ Նա գտնվում էր այդ հակամարտության սահմանագծում, սակայն ավելի շատ հակված էր դեպի ռոմանտիկ ոճը։

Սեթյանը գրել ու լույս է ընծայել բանաստեղծական բազմաթիվ ժողովածուներ, այդ թվում՝ *Գրական զբոսանք* (1882), *Յուզման ժամեր* (1888), *Բլուրն ի վեր* (1896), *Տարագրին քնարը* (1912) հատորյակները։ Իսկ նրա պատմվածքներն ու արձակ այլ գործերը ամփոփված են *«Արշալոյսէն վերջալոյսի»* գրքում, որը 1912 թվականին հրատարակվել է Կահիրեում։

## Ծանոթագրություններ

Կատեգորիա:Հայ բանաստեղծներ
Կատեգորիա:20-րդ դարի տղամարդ գրողներ
Կատեգորիա:Հայ տղամարդ բանաստեղծներ
Կատեգորիա:20-րդ դարի հայ բանաստեղծներ
Կատեգորիա:Հայերն Օսմանյան կայսրությունում
Լաուրա Կալպակյան

**Լաուրա Էնն Կալպակյան** (), հայկական արմատներով ամերիկացի գրող։ Հանդես է եկել նաև **Ջուլիետ Ֆիցջերալդ** և **Կարեննա Ջեյն Գրեյ** գրական կեղծանուններով։ Լայն ճանաչում ու համբավ է ձեռք բերել հատկապես իբրև հուշագրությունների հեղինակ։

## Կենսագրություն
Կալպակյանը ծնվել է Կալիֆոռնիայի Լոնգ Բիչ քաղաքում, Պոլսից մանուկ հասակում արտագաղթած Փեգգի Կալպակյանի և տեխնիկական բնագավառի աշխատող Ուիլյամ Ջոնսոնի ընտանիքում։ Մեծացել, հասակ է առել է Հարավային Կալիֆոռնիայում։ 1967 թվականին ավարտել է Ռիվերսայդում գործող Կալիֆոռնիական համալսարանը՝ ստանալով բակալավրի աստիճան։ Սոցիալական աշխատողի կարիերան սկսելուց հետո՝ 1970 թվականին մագիստրոսի աստիճան է ստացել Դելավերի համալսարանում։ 1977 թվականին էլ Սան Դիեգոյի Կալիֆոռնիական համալսարանը  նրան շնորհել է բանասիրական գիտությունների (գրականության ասպարեզում) դոկտորի աստիճան։

Լաուրան ֆինանսավորում է ստացել Արվեստների ազգային հիմնադրամից, արժանացել է Pushcart մրցանակի, Խաղաղօվկիանոսյան տարածաշրջանի հյուսիսարևմտյան հատվածի գրավաճառների ասոցիացիայի մրցանակին և առաջին Անահիտ գրական մրցանակին, որը սահմանվել է հայազգի ամերիկացի գրողներին խրախուսելու համար։

Նրա որդիներն են կոմպոզիտոր Բիր ՄաքՔրիրին և երգիչ/երաժիշտ Բրենդան ՄաքՔրիին։

## Ընտրյալ երկեր
; Որպես *Լաուրա Կալպակյան* հրատարակված

** *The Great Pretenders* (Penguin Group, 2019), 
** *American Cookery* (St. Martin's Griffin, 2007)
** *The Memoir Club* (St. Martin's Griffin, 2005)
** *Educating Waverly* (William Morrow, 2002)
** *The Delinquent Virgin* (Graywolf Press, 1999)
** *Steps and Exes: a novel of family* (Bard, 1999)
** *Caveat* (John F. Blair, 1998)
** *Cosette: the sequel to Les Misérables* (HarperCollins, 1995)
** *Graced Land* (Grove Weidenfeld, 1992)
** *Dark Continent and Other Stories* (Viking, 1989)
** *Crescendo* (Random House, 1987)
** *The Swallow Inheritance* (Headline, 1987)
** *Fair Augusto and Other Stories* (Graywolf Press, 1986)
** *These Latter Days* (Times Books, 1985)
** *Beggars and Choosers* (Little, Brown, 1978)

; *Ջուլիետ Ջեքսոն* կեղծանունով հրատարակված

* *Belle Haven* (Վիկինգ, 1990)

; *Կարեննա Ջեյն Գրեյ* կեղծանունով հրատարակված

* *Tiger Hill* (Piatkus Books, 1985)

## Ծանոթագրություններ

## Արտաքին հղումներ
* Laura A. Kalpakian Papers, ca. 1980 - Կալիֆորնիայի առցանց արխիվի միջոցով
* 

Կատեգորիա:21-րդ դարի ամերիկացի կին գրողներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկահայ գրողներ
Կատեգորիա:Ամերիկացի սոցիալական աշխատողներ
Կատեգորիա:1945 ծնունդներ
Կատեգորիա:Ապրող անձինք
Կատեգորիա:Ամերիկացի կին գրողներ
Կատեգորիա:20-րդ դարի ամերիկացի գրողներ
Կատեգորիա:ՀԹՎ 2023 հոդվածներ
Կատեգորիա:Բանասիրական գիտությունների դոկտորներ
Կատեգորիա:Գրական կեղծանուններով հայտնի հեղինակներ
Թաքթաքիշվիլի

**Թաքթաքիշվիլի** (), վրացական ազգանուն։

## Ազգանունը կրողներ
* Օթար Թաքթաքիշվիլի (1924-1989), վրացի կոմպոզիտոր, դիրիժոր, մանկավարժ, հասարակական գործիչ։

## Ծանոթագրություններ

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Կատեգորիա:Շվիլի վերջածանցով ազգանուններ
Հակոբ Թերզյան (այլ կիրառումներ)

**Հակոբ Թերզյան** անուն-ազգանունը կարող է վերաբերել՝

* Հակոբ Զարեհի Թերզյան (1927-2020), աստղագետ։
* Հակոբ Հարությունի Թերզյան (1879-1915), հրապարակախոս, բանասեր։

## Ծանոթագրություններ
Քենան Թոմփսոն

**Քենան Թոմփսոն** (), ամերիկացի դերասան և կոմիկ, ավելի հայտնի է որպես «Շաբաթ երեկոյան ուղիղ եթերում» հաղորդման դերասան։ Հայտնի է նաև «Օձի թռրիչք» ֆիլմի, «Քենան և Քել» սիթքոմի և «Բոլոր տեսակի բաներ» սքեչ շոուի շնորհիվ։

## Կենսագրություն
Քենան Թոմփսոնը ծնվել է Ատլանայում, Ջորջիա նահանգում։

Ստեղծագործական կարիերան սկսել է հինգ տարեկանից, խաղում էր դպրոցական «Անուշահացե մարդուկ» պիեսում։ Նա իր առաջին դերը կերտել է *CNN’s Real News for Kids*-ում՝ որպես լրագրող։

Թոմփսոնը զբաղեցնում է VH1 100 «Լավագույն հայտնի դերասաններ» ռեյտինգում 88-րդ դիրքը։ 1990-ական թվականներից նա հաճախ համագործակցել է Քել Միչելլոմ կոմիկի հետ։

## Ընտրված ֆիլմագրություն

## Սկավառակագրություն
* *[[Good Times]]* (2004 թվական)

## Ծանոթագրություններ

Կատեգորիա:1970 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Կինոդերասաններ
Բոլիվար (գլխարկ)

մինի|Պուշկինի ստորագրությունը — ինքնանկար Օնեգինի հետ Նևայի ամբարտակում
մինի|Սիմոն Բոլիվարը լայնեզր գլխարկներ չէր կրում
**Բոլիվար** (), ցիլինդր-գլխարկի տեսակ, Սիմոն Բոլիվարի անունից (1783-1830 թվականներ), ով 19-րդ դարի 10-20-ական տարիների Լատինական Ամերիայի ազգային ազատարարն է։

Նմանատիպ գլխարկները ստեղծվել են 1810-ական թվականներին, իսկ իրենց հայտնիության գագաթնակետին հասել են 1820-ական թվականներին։ «Մոսկովյան տելեգրաֆ»-ի № 2-ում ասվում է, որ «Նորաձևությունից դուրս են գալիս սև ատլասե գլխարկները, որոնք կոչվում են «Բոլիվար» գլխարկներ, որոնց փոխարեն կրում են սպիտակ գրոս դե Նեապոլ գլխարկներ. նրանք նույնպես լայնեզր են»։ Բոլիվար գլխարկները կրել են նաև կանայք։ Կանացի «սպիտակ ատլասից» գլխարկների մասին նույնպես նշվում է «Մոսկովյան տոլոգրաֆ»-ում (1825 թվական, № 5)։

## Գրականության մեջ
Բոլիվարը հայտնվել է Ալեքսանդր Պուշկինի «Եվգենի Օնեգին» վեպում (1823-1831 թվականներ)։Покамест в утреннем уборе,

Надев широкий боливар,

Онегин едет на бульвар

И там гуляет на просторе,

Пока недремлющий брегет

Не прозвонит ему обед.Պուշկինի մեկնաբանությունը․ Գլխարկ à la Bolívar։ Թարգմանություն՝ գլխարկ ինչպես Լատինական Ամերիկայի Ազատարարի մոտ։

«Թշվառները» վեպում Վ. Հյուգոն գրում է, որ Բոլիվարի և Մորիլոյի պայքարի ժամանակ ռոյալիստները կրում էին նեղ եզրերով գլխարկներ, այսպես կոչված «մորիլո», իսկ լիբերալները՝ լայն եզրերով գլխարկներ՝ «բոլիվարներ»։

Սիմոն Բոլիվարը նկարների մեծամասնության մեջ պատկերված է ոչ թե լայնեզր գլխարկով, այլ իր ժամանակի համար նորաձև երկողմանի գլխարկով։ Ավելի հավանական է, որ նմանատիպ գլխարկները կրել է ոչ թե Բոլիվարը, այլ նրա՝ իսպանացիների դեմ պայքարելող գյուղական համայնքի կողմնակիցները։ Հայտնի լատինաամերիկացու անվան մեջ շեշտը դրվում է երկրորդ վանկի վրա՝ նրա մայրենի բասկերեն լեզվի նորմերին համապատասխան։

## Ծանոթագրություններ

## Գրականություն

* *Андреева Р. П.* Боливар // Энциклопедия моды. — СПб.: Литера, 1997. — С. 112. — .
* *Беловинский Л. В.* Боливар // Иллюстрированный энциклопедический историко-бытовой словарь русского народа. XVIII — начало XIX в. / под ред. Н. Ерёминой. — М.: Эксмо, 2007. — С. 60. — 784 с. — 5000 экз. — .
* *Буровик К. А.* Боливар // Красная книга вещей: Словарь. — М.: Экономика, 1996. — С. 73. — 215 с. — .
* *Буровик К. А.* Боливар // Популярная энциклопедия вещей. Исторический магазин. — М.: Дрофа-Плюс, 2004. — С. 65. — 192 с. — 5000 экз. — .
* *Глинкина Л. А.* Боливар // Иллюстрированный словарь забытых и трудных слов русского языка: ок. 7000 единиц: более 500 ил. / Л. А. Глинкина; худож. М. М. Салтыков. — М.: Мир энциклопедий Аванта+, 2008. — С. 50. — 432 с. — .
* *Кирсанова Р. М.* Болиар // Костюм в русской художественной культуре 18 — первой половины 20 вв.: Опыт энциклопедии / под ред. Т. Г. Морозовой, В. Д. Синюкова. — М.: Большая российская энциклопедия, 1995. — С. 45—46. — 383 с.: ил. с. — 50 000 экз. — .
* *Кирсанова Р. М.* Боливар // Розовая ксандрейка и драдедамовый платок: Костюм — вещь и образ в русской литературе XIX в. / Под ред. Э. Б. Кузьминой. — М.: Книга, 1989. — С. 50—51. — 286 с. — 55 000 экз. — .

Կատեգորիա:Գլխարկներ
Կատեգորիա:1810-ականների հիմնադրումներ
Անուշահացե մարդուկ (հեքիաթ)

**«Անուշահացե մարդուկ»** (կամ **«Անուշահացե տղա»**, ), հեքիաթ մարդանման անուշահացի մասին, որը տարածված է ԱՄՆ-ում։ Կառուցվածքով պատկանում է շղթայական հեքիաթների տեսակին, իսկ սյուժեյով նման է ռուսական «Գնդիկ Բոքոնիկ» և այլ ազգերի գրողների համանման հեքիաթներին։

Հեքիաթի տեքստի ամենավաղ հրատարակումը եղել է ամերիկյան մանկական «*St. Nicholas Magazine*» ամսաթերթում 1875 թվականին (առանց աղբյուրը նշելու), սակայն այն հայտնի էր դեռ այդ հրատարակումից շատ առաջ։

## Սյուժե
Անտառի եզրին գտնվող փոքրիկ տնակում ապրում էին ծերուկն ու նրա ծեր կինը, որոնք չունեին երեխաներ։ Մի օր պառավը անուշահացեր էր թխում և նրանցից մեկին որոշեց թխել տղայի տեսքով։ Նա անուշահացը դրեց ջեռոցի մեջ և երբ բացեց ջեռոցը, պատրաստի անուշահացե մարդուկը դուրս թռավ ջեռոցից ու փախավ (տարբերակներից մեկում մարդուկի աչքերը պատրաստված են սև հաղարջի հատապտուղներից, բերանը՝ կեռասից, բաճկոնը՝ շոկոլադե գլազուրից, իսկ կոճակները՝ չամիչից։)

Պառավը կանչեց ծերունուն, բայց նրանք չկարողացան հասնել մարդուկին։ Նա ավելի հեռու վազեց և հանդիպեց հնձվորների, ովքեր նույնպես չկարողացան բռնել նրան։ Հետո նա դաշտում հանդիպեց հնձվորների, հետո կովին և խոզին։ Հանդիպելիս նա խոսում էր բոլորի հետ՝ թվարկելով նրանց, ովքեր չկարողացան բռնել իրեն, և ավելացնելով․ «…Եվ դու ինձ չես բռնի»։ Հետո մարդուկը հանդիպեց աղվեսին

«*St. Nicholas Magazine*»-ում թողարկված տարբերակում աղվեսը բռնում է մարդուկին և ուտում։ Մինչև նա նրան ուտում էր, մարդուկը հասցրեց բղավել․ «Վայ, իմ քառորդ մասը կերան», հետո «Իմ կեսը կերան», «Իմ երեք քառորդը կերան» և վերջին բանը, որ նա ասաց․ «Ինձ ամբողջությամբ կերան»։

Այլ տարբերակում անուշահացե մարդուկը վազում է գետի մոտ, և աղվեսը նրան առաջարկում է լողալ մինչև մյուս ափը, և երբ նա բարձրանում է աղվեսի քթի վրա, ուտում է նրան։ Կան սյուժեի այլ տեսակներ, որոնք տարբերվում են մարդուկին հետապնդողների շարքով։

## Սյուժեի դասակարգում
Ըստ Աառնե-Թոմփսոնի հեքիաթային սյուժեների դասակարգման՝ հեքիաթը պատկանում է 2025 տիպին։ Թոմֆսոնի ինդեքսում սյուժեն վերագրվում է Z33.1 խմբին «Փախած նրբաբլիթ. Կինը նրբաբլիթ է թխում, որը փախչում է։ Տարբեր կենդանիներ ապարդյուն փորձում են բռնել նրան։ Վերջում նրան աղվեսն է ուտում»։

## Սյուժեի զուգահեռներ
* Անուշահացե մարդուկի ամենամոտ անալոգը սլավոնական բանահյուսության մեջ՝ Գնդիկ Բոքոնիկ
* Անգլիական և ամերիկյան բանահյուսության մեջ ավելի վաղ կերպարը, որը նման է Անուշահացե մարդուկին, հայտնի է որպես «Ջոնի պոնղիկ»։ (), ինչպես նաև «Խմորից Ջոնը» ()

## Ծանոթագրություններ

## Արտաքին հղումներ
* SurLaLune: «The Annotated Gingerbread Man» (первая публикация с комментариями и сходные сюжеты) 
* Кто такой пряничный человек?
* Пряничный человечек (сказка)
* Пряничный человечек (сказка)
* Пряничный человечек (сказка)
* Пряничный человечек (сказка)

Կատեգորիա:Հեքիաթներ
Թերլեմեզյան

**Թերլեմեզյան**, հայկական ազգանուն։

## Ազգանունը կրողներ
* Հրանտ Լևոնի Թերլեմեզյան (ծնվ․ 1955), գյուղատնտես։
* Մկրտիչ Ավետիսի Թերլեմեզյան (1864-1896), ազատագրական շարժման գործիչ, լրագրող։
* Ռուբեն Գրիգորի Թերլեմեզյան (1898-1942), երաժշտագետ։
* Փանոս Պողոսի Թերլեմեզյան (1865-1941), նկարիչ, հասարակական գործիչ։

## Հաստատություններ
* Փանոս Թերլեմեզյանի անվան գեղարվեստի պետական քոլեջ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Բել կղզու կախարդանքը

**«Բել կղզու կախարդանքը»** (), Ռոբ Ռայների ֆիլմ՝ Մորգան Ֆրիմանի գլխավոր դերակատարմամբ։ 2012 թվականի հուլիսի 6-ին կայացել է ֆիլմի պրեմիերան։

## Սյուժե
Ձգտելով օգտվել իր սկզբնական տաղանդից՝ անվասայլակով գամված գրողը տեղափոխվում է գյուղական քաղաք, որտեղ նա հանդիպում է միայնակ մոր և նրա երեք երեխաներին, որոնք օգնում են նրան վերականգնել գրելու հանդեպ իր ցանկությունը։

## Դերերում
* Մորգան Ֆրիման՝ *Մոնթե Ուայլհորն*
* Վիրջինիա Մեդսեն — *Տիկին Օ'Նիլ*
* Մադլեն Քերոլ — *Ուիլլոու Օ'Նիլ*
* Էմմա Ֆուրման — *ՖիննեգանՕ'Նիլ*
* Քենան Թոմփսոն — *Հենրի*
* Ֆրեդ Ուիլլարդ — *Էլ Քեյզեր*

## Խոստովանություն
Ֆիլմում դերի համար Մորգան Ֆրիմանը առաջադրվել է *NAACP Image Award* մրցանակի, արդյունքում զիճելով «Անձնակազմ» ֆիլմի գլխավոր դերը Դենզել Վաշինգտոնին։

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Դրամա ֆիլմեր
Կատեգորիա:Դրամատուրգիա
Կատեգորիա:Կինոկատակերգություններ
Կատեգորիա:Ֆիլմեր գրողների մասին
Պիցցա չորս պանիր

**Պիցցա չորս պանիր** (), իտալական խոհանոց պիցցայի տեսակ՝ ծածկված չորս տեսակի հալված պանիրների համադրությամբ, տոմատի մածուկով (ռոսսա, կարմիր) կամ առանց դրա (բյանկա, սպիտակ)։ Այս տեսակը հայտնի է ամբողջ աշխարհում, այդ թվում նաև Իտալիայում։

## Պատմություն
Ավանդաբար, որպես հիմնական բաղադրիչ, պանրի տեսակներից մեկը մոցարելան է, որը պահպանում է խոնավությունը պատրաստելիս՝ մասամբ պաշտպանելով այլ պանիրներ ջեռոցի ուժեղ ջերմաստիճանից։ Գորգոնզոլան առկա է գրեթե ցանկացած ձևով, իսկ վերջնական համատեղումը կախված է տարածաշրջանից, պանրի բնորոշ տեսակներն են ֆոնտինան և պարմեզանը, բայց հնարավոր են նաև պեկորինո, ռիկոտա, ստրակինո, ռոբիոլա, թալեջո, ապխտած պրովոլոն կամ կաչոկավալլո։ Բացի մոցարելլայից, պիցցաների զանգվածային արտադրության մեջ հաճախ օգտագործվում են պարմեզան, ռոմանո, ասիագո և իտալական ծագում ունեցող այլ պանիրներ, չնայած պիցցաների որոշ տեսակներում օգտագործում են ոչ իտալական պանիրներ, ինչպիսիք են էդամը, էմենտալը և կապույտ պանիրը։ Պանիրների ընտրությունը պատահական չէ, դրանք պետք է լինեն յուղող կամ կիսայուղոտ և տարբեր համերով։ Մոցարելայից բացի, *quattro formaggi* սովորաբար ներառում է կապույտ կամ կանաչ պանիր, փափուկ (էմենտալ կամ գրյույեր) կամ սերուցքային պանիր (ռոբիոլա կամ ստրակինո) և կոշտ պանիր (պարմեզան կամ քերած պեկորինո)։

Ի տարբերություն այլ պիցցաների, ինչպիսիք են նեապոլիտանը կամ մարգարիտան, որոնք ունեն երկար, հարուստ և փաստաթղթավորված պատմություն, *Quattro Formaggi*, չնայած իր հայտիության, ունի ոչ այդքան պարզ ծագում, այդ թվում նաև, իր բաղադրությունը բավական ծամծմված է։ Համարվում է, որ պիցցայի տեսակը ծագել է Լացիոյի շրջանում 18-րդ դարի սկզբին։ Դրա պակաս ակնհայտ և ավելի ուշ տարբերակները, ինչպես նաև պիցցա *Quattro Latti*, կարող են ունենալ իրենց զարգացման ընթացքը գաստրոնոմիայի պատմության մեջ։

## Ծանոթագրություններ

Կատեգորիա:Իտալական խոհանոց
Կատեգորիա:Իտալիա
Կատեգորիա:Ուտեստներ այբբենական կարգով
Կատեգորիա:Պանրով ուտեստներ
Կատեգորիա:Պիցցա
Թիրյաքյան

**Թիրյաքյան**, հայկական ազգանուն։

## Ազգանունը կրողներ
* Գարեգին Թիրյաքյան (?-1915), դեղագործ։
* Հարություն Բարսեղի Թիրյաքյան (1845-1919), բժիշկ, բանասեր, թարգմանիչ, հայագետ, արևելագետ, մշակութային գործիչ։
* Միհրդատ Հարությունի Թիրյաքյան (1885-1979), գրող, թարգմանիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Քել Միտչել

**Քել Միտչել** (,), ամերիկացի դերասան, կոմիկ և երաժիշտ։

## Կենսագրություն
1997 թվականին նա ունեցավ իր դեբյուտը կինոյում՝ նկարահանվելով «Հիանալի բուրգեր» ֆիլմում, 1990-ական թվականներին հաճախ համագործակցել է Քենան Թոմփսոն կոմիկի հետ։ Սակայն, որպես կատակերգու դերասան հայտնի դարձավ *[[Nickelodeon]]* հեռուստաալիքի այնպիսի շոուների շնորհիվ, ինչպիսիք են «Քենան և Քել» և «Բոլոր տեսակի բաներ»։ Նա նաև խաղացել է «Խաղային Շեյքերներ» հեռուստասերիալում գլխավոր դերերից մեկը։ 2019 թվականին Միտչելը մասնակցել է «Պար աստղերի հետ» 28-րդ եթերաշրջանում։ 2019-ից 2020 թվականներին Միտչելը նկարահանվել է «Բոլոր տեսակի բաներ» շոուի վերագործակման մեջ։

## Անձնական կյանք
Ամուսնացել է Թաիշե Հեմփթոնի հետ (1999-2005 թվականներ)։ Ամուսնության ընթացքում ունեցել է երկու երեխա՝ որդի Լիրիկը (ծնված 1999 թվականին) և դուստր՝ Ալուրը (ծնված 2001 թվականի հոկտեմբերի 30-ին)։ 2012 թվականին ամուսանցել է Էյշե Լիի հետ։ 2017 թվականի հուլիսի 22-ին զույգը ունեցավ դուստր՝ Ուիզդոմ Ջուել Միտչելին։ 2020 թվականի հոկտեմբերի 23-ին զույգը ունեցավ որդի՝ Պատվե՛ք Ջոհարի-Ռայս Միտչելին։

## Ընտրված ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Ամերիկացի սցենարիստներ
Կատեգորիա:Ամերիկացի ռեփերներ
Կատեգորիա:Ամերիկացի երաժիշտներ
Կատեգորիա:Ամերիկացի պարողներ
Իոսիֆ Անդրիասով

**Իոսիֆ Արշակի Անդրիասով**, նաև **Հովսեփ Անդրեասյան** (. 1933 թվականի ապրիլի 7-ին Մոսկվա – 2000 թվականի նոյեմբերի 16-ին Նյու Յորք), հայազգի կոմպոզիտոր-սիմֆոնիստ, բարոյագետ-փիլիսոփա և մանկավարժ։

Իոսիֆ Անդրիասովը ծնվել է 1933 թվականի ապրիլի 7-ին Մոսկվայում, հայկական ընտանիքում։ Ավարտել է Մոսկվայի կոնսերվատորիան, որտեղ կոմպոզիցիա է ուսումնասիրել և ուսանել պրոֆեսոր Եվգենի Գոլուբևի ղեկավարությամբ։ 1964 թվականին Անդրիասովը դարձել է խորհրդային կոմպոզիտորների միության անդամ Դմիտրի Շոստակովիչի երաշխավորությամբ, որի ստեղծագործությունից ակնհայտորեն ներշնչվել է նրա երաժշտությունը՝ միաժամանակ պահպանելով ինքնատիպության երանգը։ Հայ առաքելական եկեղեցու առաջնորդ Վազգեն Ա ամենայն հայոց կաթողիկոսը Իոսիֆ Անդրիասովին շնորհել է հատուկ խարտիա՝ երաժշտության և բարոյագիտության ասպարեզներում ներդրած ավանդի համար։ 1974 թվականին իր Երկրորդ սիմֆոնիայի համար Իոսիֆ Անդրիասովը հաղթել է խորհրդային կոմպոզիտորների մրցույթում և իրավունք նվաճել խորհրդային երաժշտությունը ներկայացնելու ԽՍՀՄ պետական տոնակատարության ժամանակ։ Նա արժանացել է բազմաթիվ միջազգային մրցանակների՝ որպես խրախուսանք երաժշտության և բարոյագիտության բնագավառներում իր մատուցած ծառայությունների։ Նրա կինը երաժշտագետ Մարթա Անդրիասովան է, իսկ որդին՝ Նյու Յորքում ծնված կոմպոզիտոր Արշակ Անդրիասովը։

## Ստեղծագործությունների ընտրանի
* Լարային կվարտետ, օպ.1
* Երաժշտական էսքիզ ֆլեյտայի և լարային նվագախմբի համար, օպ.4
* Դաշնամուրային տրիո, օպ. 7
* Սիմֆոնիա թիվ 1, օպ. 12
* Կլարնետի կոնցերտինո, օպ. 27
* Գարուն, լարային քառյակի համար, Op.32

## Ծանոթագրություններ

## Արտաքին հղումներ
* Պաշտոնական կայք http://www.andriasovstore.com/

Կատեգորիա:1933 ծնունդներ
Կատեգորիա:20-րդ դարի կոմպոզիտորներ
Կատեգորիա:2000 մահեր
Կատեգորիա:Խորհրդահայեր
Կատեգորիա:Խորհրդային կոմպոզիտորներ
Կատեգորիա:Խորհրդային փիլիսոփաներ
Կատեգորիա:ՀԹՎ 2023 հոդվածներ
Կատեգորիա:Հայ փիլիսոփաներ
Կատեգորիա:Մոսկվայի կոնսերվատորիայի շրջանավարտներ
Ջորջ Տակեյ

**Ջորջ Հոսաթո Տակեյ** (), ճապոնական ծագմամբ ամերիկացի դերասան, հայտնի է «Աստղային ուղի» սերիալի Հիկարու Սուլու դերի շնորհիվ։

## Կենսագրություն
Տակեյը ծնվել է Կալիֆոռնիա նահագնի Լոս Անջելես քաղաքում, ճապոնական ընտանիքում։ Նրա հայրը անգլոֆիլ էր և որդու անունը դրել է ի պատիվ անգլիական թագավոր Ջորջ VI-ի։

1942 թվականին Արտակարգ № 9066 հրամանի համաձայն Տակեյի ընտանիքը ստիպված է եղել ապրել Սանտա Անիտա այգու փոխարկված ախոռներում, այնուհետև ուղարկվել է Ռազմական տեղափոխման կենտրոն՝ Արկանզաս նահանգի Ռովեր քաղաք։

Տակեյը «Աստղային ուղի» սերիալում խաղացել է Հիկահու Սուլու դերը և Քայտո Նակամուրայի դերը՝ «Հերոսները» սերիալում։

Տակեյը բաց գեյ է։ 2008 թվականին նա ամուսնացավ իր զուգընկերոջ Բրեդ Օլթմանի հետ։

Ջորջ Տակեյը օրիգինալ «Աստղային ուղու» դերասանական կազմի մի քանի կենդանի անդամներից մեկն է՝ Ուիլյամ Շենթեր և Վալտեր Քենիգի հետ։

## Ընտրված ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի գրողներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Աստղային ճանապարհ
Կատեգորիա:Դերասաններ այբբենական կարգով
Կատեգորիա:Հոլիվուդյան փառքի ծառուղի
Գրական քննադատների ազգային մրցանակ

**Գրական քննադատների ազգային մրցանակ**, ամերիկական գրական մրցանակ, որը անցկացվում է *National Book Critics Circle*-ի (NBCC) կողմից՝ օժանդակելու համար անգլերենով հրատարակված լավագույն գրքերն ու գրախոսությունները։ *NBCC* առաջին մրցանակաբաշխությունը անցկացվել է 1976 թվականի հունվարի 16-ին։

Մրցանակաբշխության ընթացքում տրվում է վեց մրցանակ՝ տարբեր անվանակարգերում՝ գեղարվեստական գրականություն, ոչ գեղարվեստական գրականություն, պոեզիա, ինքնակենսագրություն, կենսագրություն և քննադատություն։ 2014 թվականից սկսած *NBCC*-ն տալիս է նաև հատուկ «առաջին գիրք» մրցանակը բոլոր վեց անվանակարգերի համար, որը կոչվում է *John Leonard Award՝* ի պատիվ գրականագետ և NBCC-ի հիմադիր Ջոն Լեոնարդի, որը մահացել է 2008 թվականին։

Մրցանակաբաշխությանը չեն կարող ներկայացվել նախկինում անգլերենով հրատարակված գրքերը, օրինակ՝ վերաթողարկված և թղթե տպագրությամբ հրատարակումները, նաև խոհարարական, ինքնազարգացման գրականության, տեղեկատու, պատկերազարդ կամ մանկական գրերը, սակայն կարելի է ներկայացնել թարգմանական գրականություն, կարճ պատմություններ և էսսեներ, ինքնահրատարակված գրքեր և անվանակարգերին համապատասխանող գրքեր։

Հաղթողներին ընտրում են *NBCC*-ի 24 տնօրեննեը։

Մրցանակաբաշխությունը կայանում է ամեն տարի մարտին։

## Ծանոթագրություններ

## Արտաքին հղումներ
* Official website
*

Կատեգորիա:1975 հիմնադրումներ
Կատեգորիա:ԱՄՆ-ի գրական մրցանակներ
Կատեգորիա:ԱՄՆ-ի մրցանակներ
Կատեգորիա:Գրական մրցանակներ
Կատեգորիա:Պարգևներ այբբենական կարգով
Մարիամ Պետրոսյան (երգչուհի)

**Մարիամ Պետրոսյան** (ծնված 1991 թ.), ռուսահայ երգչուհի և երգահան։ Առավել հայտնի է *[[Հայաստանը Եվրատեսիլ 2018 երգի մրցույթում|Depi Evratesil 2018-ի]]* մրցութային 2-րդ փուլում կատարած *Fade* երգով, որը իրավունք է նվաճել ներկայացվելու եզրափակիչում։

2014 թվականին Պետրոսյանը մասնակցել է *«I love New York»* մրցույթ-փառատոնին և հաղթել իր հեղինակած երգը կատարելով։ 2016 թվականի հոկտեմբերին էլ մասնակցել է Լոնդոնում կայացած *Songwriting մրցույթին* և հասել եզրափակիչ։ Այդ նույն տարում Մարիամը Alpha Lighting System-ի հետ ճանաչվել է Սերժ Թանկյանի կողմից կազմակերպված *7 Notes Challenge-* ի հաղթող՝ այս անգամ էլ հանդես գալով իր իսկ հեղինակած մեկ այլ երգի՝ *Here I Come վերնագիրը կրող* ստեղծագործության կատարմամբ։ Թանկյանը մեկնաբանել է երգն ու կատարումը՝ ասելով. "A hauntingly beautiful song that won't leave me.":

## Ֆիլմագրություն

## Ծանոթագրություններ

## Արտաքին հղումներ
* Ֆեյսբուք
* Էջը՝ eurovision.am-ում

Կատեգորիա:Հայկական ծագմամբ ռուսներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Ապրող անձինք
Կատեգորիա:Հայ երգահաններ
Կատեգորիա:1991 ծնունդներ
Կատեգորիա:ՀԹՎ 2023 հոդվածներ
Էդիկ Բախշինյան

**Էդիկ Միսակի Բախշինյան** (), խորհրդային տնտեսական, պետական և քաղաքական գործիչ, օդաչու։ Սոցիալիստական աշխատանքի հերոս։ ԽՄԿԿ անդամ։

## Կենսագրություն
Ծնվել է 1934 թվականին Երևանում։ 1957 թվականից զբաղվել է տնտեսական, հասարակական և քաղաքական գործունեությամբ։ 1957-2002 թվականներին եղել է Հայաստանի քաղաքացիական ավիացիայի վարչության Յակ-12 ինքնաթիռի փոքր ավիացիայի օդաչու, մագիստրալային ավիացիայի օդաչու, ԽՍՀՄ քաղաքացիական ավիացիայի նախարարության Հայաստանի քաղաքացիական ավիացիայի վարչության թռիչքային և շտուրմանական բաժնի վարիչ, «Հայկական ավիաուղիներ» ավիաընկերության թռիչքային ծառայության մեթոդաբանական կենտրոնի պետ, նախարարության պատասխանատու աշխատակից, Հայաստանի քաղավիացիայի նախարար։

ԽՍՀՄ Գերագույն խորհրդի նախագահության 1983 թվականի փետրվարի 4-ի հրամանագրով նրան շնորհվել է Սոցիալիստական աշխատանքի հերոսի կոչում, հանձնելով Լենինի շքանշան և Մուրճ ու մանգաղ ոսկե մեդալ։

Ընտրվել է ՀԽՍՀ Գերագույն խորհրդի 9-րդ գումարման պատգամավոր (1975-1980)։

Մահացել է Երևանում, 2002 թվականին։ Թաղված է Զեյթունի գերեզմանատանը։

## Սխրագործություն

Հերոսաբար կանխել է սեփական ինքնաթիռի գրավումը` ստանալով դանակի 9 վիրավորում։ Այդ սխրանքի համար նա պարգևատրվել է Կարմիր դրոշի շքանշանով։

## Գրականություն
* Հանրագիտական բառարան, Ե., 2016, էջ 281։

## Ծանոթագրություններ

Կատեգորիա:Սոցիալիստական աշխատանքի հերոսներ
Կատեգորիա:Հայկական ԽՍՀ Գերագույն Խորհրդի 9-րդ գումարման պատգամավորներ
Կատեգորիա:Հայաստանի նախարարներ
Կատեգորիա:ԽՄԿԿ անդամներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայ օդաչուներ
Կատեգորիա:ՀԹՎ 2023 հոդվածներ
Մելինե Թումանի

**Մելինե Թումանի** (), ամերիկացի գրող և լրագրող։ Իր հուշագրական *«There Was and There Was Not: A Journey Through Hate and Possibility in Turkey, Armenia, and Beyond»* աշխատությունը դարձել է 2014 թվականին անցկացված Գրական քննադատների ազգային և 2015 թվականի *Dayton Literary Peace* մրցանակաբաշխությունների հաղթող։ 2019 թվականին Թումանին միացել է Բարթ քոլեջին, որտեղ դասավանդում է իրենց «Գլոբալիզացիա և միջազգային հարաբերություններ» ծրագրում։

## Վաղ կյանք և կրթություն
Թումանին ծնվել է իրանահայ ընտանիքում, Իրանի մայրաքաղաք Թեհրանում։ Նրա ընտանիքը տեղափոխվել է Հյուսիսային Ամերիկա, երբ Թումանին երկու տարեկան էր։ Նա մեծացել է Նյու Ջերսիի հայկական համայնքում, որտեղ հաճախել է «Արմենիա» ճամբարը։ Հենց այստեղ էլ նա իմացել է Հայոց ցեղասպանության մասին։ Այս ճամբարի նպատակներից էր թուրք բնիկների նկատմամբ երեխաների մեջ ատելություն սերմանելը, որի մասին Թումանին գրել իր հուշերում։

Թումանին ավարտել է Բերքլիի համալսարանի և ստացել է պետական քաղաքականության և անգլերենի բակալավրի աստիճան, որից հետո ընդունվել է Նյու Յորքի համալսարանի քննադատության և մշակութային հաշվետվության ծրագրում

## Կարիերա
Համալսարանը ավարտելուց հետո Թումանին տեղափոխվել է Ռուսաստան, որտեղ աշխաըել է Ռուս-ամերիկյան լրագրության ինստիտուտի համակարգող։ Իր լրագրողական կարիերան նա սկսել է որպես Նյու Յորք Թայմսի խմբագրի օգնական, որի ընթացքում նա ականատես է եղել Հյուսիսային ամերիկայում հակաթուրքական տրամադրությունների տարածմանը։ 2005 թվականին Թումանին տեղափոխվել է Թուրքիա։ Նա 4 տարի ապրել է Ստամբուլում և ուսումնասիրել է պատմության թուրքական տեսակետը, թե ինչպես են նրանք հասկանում պատմությունը։

2007 թվականին Թումանին հրավիրվել է Վիեննայի Մարդկային գիտությունների համալսարանում, որտեղ լրագրություն է դասավանդել։

2014 թվականին հրատարակում է *«There Was and There Was Not: A Journey Through Hate and Possibility in Turkey, Armenia, and Beyond»* հուշագրությունը, որտեղ նա միավորել է իր կատարած բոլոր հետազոտությունները։ Այս գրքում նա ուսումնասիրել է 1915 թվականի Հայոց ցեղասպանության երկու կողմերը տեղացի և սփյուռքի հայերի տեսանկյունից։ Նա ներկայացնում և վերլուծում է իր մանկությունը, երբ նրան հակաթուրքական իդեալներ էին սովորեցնում և Ստամբուլում քաղաքական գործիչների և տեղացիների հետ իր կատարած հետազոտությունները։

Թումանին դասավանդում է ոչ գեղարվեստական գրականություն Գաուչեր քոլեջում։

## Ծանոթագրություններ

Կատեգորիա:Ամերիկահայ արձակագիրներ
Կատեգորիա:Ամերիկահայ լրագրողներ
Կատեգորիա:Ամերիկացի կին լրագրողներ
Կատեգորիա:Իրանահայ արձակագիրներ
Կատեգորիա:Իրանահայ լրագրողներ
Կատեգորիա:ՀԹՎ 2023 հոդվածներ
Սաբրի Ուլկեր

**Սաբրի Ուլկեր** (, , թուրք հրուշակագործ, հիմնել է աշխարհահռչակ «Ülker» քաղցրավենիքի և խմիչքների արտադրության ընկերությունը։

## Կենսագրություն
Սաբրի Ուլկերը ծնվել է Ալուշտայի (Ղրիմ) մերձակայքում, Ղրիմի թաթարական ընտանիքում, Կորբեկ գյուղում։ 1929 թվականին նրա ընտանիքը ընդմիշտ տեղափոխվել է Թուրքիա։

1944 թվականին Սաբրի Ուլկերը եղբայր Ռասիմի հետ ձեռք է բերել 100 մ2 մակերեսով փոքր Հացաբուլկեղեն, որտեղ սկսվեց թխվածքաբլիթների արտադրությունը:1974 թվականին «Ülker» ընկերության թխվածքաբլիթները դուրս եկան համաշխարհային շուկա։ Դրանից էլ սկսվեց հաջողակ գործարար և բարերար, բարեպաշտ մուսուլման և YILDIZ հոլդինգի պատվավոր նախագահ Սաբրի Ուլկերի վերելքը։

2000 թվականից հոլդինգի գործերը ղեկավարում է նրա որդին՝ Մուրադը։ Լինելով Թուրքիայի ամենահարուստ մարդկանցից մեկը՝ կյանքի վերջին տարիներին Սաբրի Ուլկերը զբաղվել է բացառապես բարեգործությամբ և սոցիալական նախագծերով։ Նա ներդրումներ էր կատարում նոր գրադարաններ բացելու, դպրոցների համար համակարգիչներ գնելու մեջ, օգնում էր թուրք ուսանողությանը։ Սաբրի Ուլկերը մահացել է 2012 թվականի հունիսի 12-ին՝ կյանքի 92-րդ տարում։ Սաբրի Ուլկերին հուղարկավորել են Ստամբուլում, նրա հուղարկավորությանը ներկա են եղել Թուրքիայի վարչապետ Ռեջեփ Թայիփ Էրդողանը, Ստամբուլի նահանգապետ Հյուսեյին Ավնի Մութլուն, Ստամբուլի քաղաքապետ Քադիր Թոփբաշը, թուրքական կառավարության մի քանի նախարարներ, ինչպես նաև մի շարք այլ հայտնի թուրք քաղաքական գործիչներ։ Ղրիմի թաթար ժողովրդի Մեջլիսի նախագահ Մուստաֆա Ջեմիլևն այսպես է արձագանքել հայտնի հրուշակագործ մագնատի մահվանը։

Սաբրի Ուլկերի ընկերության Բոլոր իրավունքները ժառանգել է նրա որդին՝  Մուրադ Ուլկերը։ Նույնիսկ իր կենդանության օրոք Սաբրի Ուլկերին անվանում էին «Շոկոլադե արքա»։

## Ծանոթագրություններ

## Արտաքին հղումներ
* 

Կատեգորիա:Թուրք գործարարներ
Ձեռքը կրծքին դրած ասպետը

«**Ձեռքը կրծքին դրած ասպետը**» (), ազգությամբ հույն իսպանացի նկարիչ Էլ Գրեկոյի նկարներից։ Այս ստեղծագործությունը հեղինակը վրձնել է մոտավորապես 1580 թվականին։ Յուղաներկով կտավի չափերն են 81,8 × 65,8 սմ։

Այսօր «Ձեռքը կրծքին դրած ասպետը» ստեղծագործությունը պահպանվում և ցուցադրվում է Պրադո թանգարանում (Մադրիդ, Իսպանիա)։

## Նկարագիր
Կտավում պատկերված ազնվականի դիրքը կարող է նշանակել կա՛մ երդմնակալություն, կա՛մ պայմանագրի կնքման ժամանակ ցուցաբերված վստահություն, կամ ազնվական ծագում, կա՛մ էլ, նույնիսկ, գաղտնի պայմանական ազդանշան։ Ոսկյա սուսերն ու մեդալիոնը նշանակում են, որ «Ձեռքը կրծքին դրած ասպետը» ստեղծագործությունում պատկերված այրն ունևոր է և բարձրաշխարհիկ։ Տղամարդու արտաքին տեսքը բնորոշ է Իսպանական ոսկեդարի ազնվականությանը։

«Ձեռքը կրծքին դրած ասպետը» կտավի ռեստավրացիայի ժամանակ պարզվեց, որ ի սկզբանե կտավի ֆոնը չի եղել սև, այլ՝ բաց մոխրագույն։ Սակայն ժամանակի ընթացքում կտավը մգացել է։ Նկարի հերոսի մուգ հագուստեղենի գունային երանգները վկայում են, որ հեղինակի վրա ազդել է Վենետիկի գեղարվեստի դպրոցը։

## Պատմություն
Նախկինում համարվում էր, որ «Ձեռքը կրծքին դրած ասպետը» ստեղծագործության հերոսը Սերվանտեսն էր, սակայն արվեստագետների մեծամասնությունը հակված է նրան, որ կտավում Խուան դե Սիլվա ի Ռիբերան է՝ Մոնտեմայորի երրորդ մարքիզը և Տոլեդոյի ալկասարի ալկալդը։

Արվեստագետ Ալեքս Բերգհարթն ու նկարիչ Ռոբերտ Շրայվը հակված են այն կարծիքին, որ կտավում նկարի հեղինակի՝ Էլ Գրեկոյի ինքնադիմանկարն է։

## Ծանոթագրություններ

## Գրականություն
* Álvarez Lopera, José; *El Greco, La Obra esencial*; Editorial Sílex; Madrid-2014; ISBN 978-84-7737-8600.
* Cossío, Manuel B.; *El Greco, de Cossío*; Lecturas Hispánicas; Zaragoza-2016; ISBN 978 1539 832690.
* Marañón, Gregorio; *El Greco y Toledo*; RBA Historia; Barcelona-2014; ISBN 978-84-9056-112-6.
* Scholz-Hänsel, Michael, *El Greco*, Colonia, Taschen, 2003. ISBN 978-3-8228-3173-1.
* Wethey, Harold E.; *El Greco y su Escuela (Volumen-II)*; Ediciones Guadarrama; Madrid-1967.

## Արտաքին հղումներ
* Fiche encyclopédique de l'œuvre

Կատեգորիա:1580 նկարներ
Կատեգորիա:Դիմանկարներ
Կատեգորիա:Էլ Գրեկոյի նկարներ
Կատեգորիա:Իսպանիայի արվեստ
Կատեգորիա:Պրադո թանգարանի նկարներ
Էմմա Յունգ

**Էմմա Յունգ** (, ծննդյան անունը՝ Էմմա Մարիա Ռաուշենբախ, , ), հոգեվերլուծաբան, անալիտիկ հոգեբանության հիմնադիր։ Կարլ Յունգի կինը։

## Կենսագրություն
Նա սերում էր հարուստ արդյունաբերողների հին շվեյցար-գերմանական ընտանիքից։ Կնոջ վիճակը Կառլ Յունգին տալիս էր ֆինանսական ազատություն, այնպես որ նա կարող էր իրեն նվիրել հոգեբանության ոլորտում գիտական հետազոտություններին՝ հաշվի չառնելով ամենօրյա վաստակի անհրաժեշտությունը։

## Կյանքը Կառլ Յունգի հետ
Նրանք հանդիպեցին, երբ նա տասնվեց տարեկան էր (ըստ որոշ տվյալների՝ տասնհինգ), իսկ նա քսանմեկ տարեկան։ Նրանք ամուսնացան 1903 թվականի փետրվարի 14-ին՝ առաջին անգամ հանդիպելուց յոթ տարի անց։ Նրանց ամուսնության ընթացքում ծնվել է հինգ երեխա՝ Ագաթա, Գրեթ, Ֆրանց, Մարիաննան և Էլենը։

Կառլ Յունգի բազմաթիվ անսովոր երազները ամուսնության վաղ տարիներից Զիգմունդ Ֆրոյդը մեկնաբանեց որպես անհաջող ամուսնության խորհրդանիշ։

Էմմա Յունգը անկեղծ հետաքրքրություն էր ցուցաբերում ամուսնու հետազոտությունների նկատմամբ, սակայն նա յուրովի եկավ հոգեբանության և, մասնավորապես, առանձին նամակագրություն ունեցավ Զիգմունդ Ֆրոյդի հետ։
1914 թվականից Յունգն ավելի մտերմացավ իր հիվանդի՝ Թոնի Վոլֆի հետ, որին իր հուշերում նա անվանում էր իր «երկրորդ կինը»։ Թոնին փորձեց համոզել Յունգին դադարեցնել առաջին ամուսնությունը, բայց նա չհամաձայնեց։

Ըստ Յունգի կենսագիր Բլերի, երբ Էմման մահացավ, Կարլ Յունգը թաղման ժամանակ բացականչեց. «Նա թագուհի էր, նա թագուհի էր»։

## Ստեղծագործություններ
* «Die Graalslegende in psychologischer Sicht.» Rascher, Цюрих/Stuttgart 1960 (фрагмент, посмертная публикация Марии-Луизы Франц).
* «Animus и Anima.» Rascher, Цюрих/Stuttgart 1967.

## Գրականություն
*Imelda Gaudissart, Emma Jung, analyste et écrivain, Lausanne, L'Âge d’homme, 2010 (ISBN 978-2-8251-4077-2)
*Юнг К. Воспоминания, сновидения, размышления (пер. Ы. Булкиной). — К.: AirLand, 1994. — 416 с. — ISBN 5-88230-019-3.
*Literatur von und über Emma Jung im Katalog der Deutschen Nationalbibliothek
*Brigitte Allain-Dupré: Jung-Rauschenbach, Emma (1882—1955). In: International Dictionary of Psychoanalysis. Thomson Gale, Detroit 2005.

## Ծանոթագրություններ

Կատեգորիա:Շվեյցարացի հոգեվերլուծաբաններ
Կատեգորիա:Շվեյցարացի հոգեբաններ
Կատեգորիա:Վերլուծական հոգեբանություն
Կատեգորիա:Հոգեվերլուծողներ
Կատեգորիա:Շվեյցարացի գործարարներ
Կատեգորիա:Շվեյցարացի կին գրողներ
Կատեգորիա:Կին հոգեբաններ
Կատեգորիա:Շվեյցարացի գիտնականներ
Կատեգորիա:Գերմանալեզու գրողներ
Կատեգորիա:Բնօրինակում անաղբյուր հոդվածներ
Կատեգորիա:20-րդ դարի հոգեբաններ
Անրի Ժերվե

**Անրի Ժերվե** (, ), ֆրանսիացի նկարիչ։ Հիմնականում ստեղծագործել է պատմական ժանրային և դիմանկարային ոճերում։ Աշակերտել է Պիեռ-Նիկոլ Բրիսսեին, Էժեն Ֆրոմանտենին և Ալեքսանդր Կաբանելին։

## Կենսագրություն
Անրի Ժերվեն ծնվել է 1852 թվականին Փարիզում։ 
ձախից|մինի|''Փարիզյան սրճարանի տեսարան'' (1877)
Առաջին հերթին հայտնի է դարձել դիցաբանական ոճի նկարներով, որոնք նկարել է ֆրանսիական իդեալիզմի ոգով․ դրանցից են «Բաքոսուհու հետ խաղացող սատիրը», «Դիանան և Էնդիմիոնը»։ Հետո հեղինակը հարում է ռեալիստների խմբին․ բացի դիմանկարներից, սկսում է նկարել նաև փարիզյան կյանքի տեսարաններ։

Ուժեղ կոլորիտը, հմտորեն արված գունախաղերը համարվում են հեղինակի այցեքարտը։

Նկարչի հայտնի ստեղծագործություններից են՝ *«[[Դիահերձումը հիվանդանոցում]]»* (1876), *«[[Հաղորդությունը Փարիզի սուրբ Երրորդության եկեղեցում]]»* (1877), *«[[Ռոլլա (նկար, Ժերվե)|Ռոլլա]]»* (1878), *«[[Պարահանդեսից հետո (նկար, Ժերվե)|Պարահանդեսից հետո]]»* (1879), *«[[Բարեգործական հիմնարկության գրասենյակը]]»* (1883), *«[[Վիրահատությունից առաջ]]»* (1887), *«[[La Republique française թերթի խմբագրությունում]]»* (1891, դիմանկարների հավաքածու) և այլն։

## Պատկերասրահ

Պատկեր:Henri Gervex "Rolla".jpg|«Ռոլլա» (1878)
Պատկեր:Gervex, Retour de bal.jpg|«Պարահանդեսից հետո» (մոտավորապես 1879)
Պատկեր:Gervex The operation.jpg|«Վիրահատությունից առաջ» (1887)
Պատկեր:Henri Gervex - Armenonville, le soir du Grand-Prix - P2709 - Musée Carnavalet.jpg|«Տոնական երեկոն Արմենոնվիլի տաղավարում» (1905)


## Ծանոթագրություններ

## Գրականություն
* 

## Արտաքին հղումներ
* Works of Henri Gervex on Musée d'Orsay 
* Henri Gervex on Base Mistral/Joconde

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Տատամի

alt=|մինի| Տատամիների դասավորության գծապատկերներ
alt=|մինի|Տատամիի հատույթը
**Տատամի** (, *բառացիորեն՝* «ծալում, այն, ինչ ծալվում է»), փսիաթ, որով Ճապոնիայում ծածկում են ավանդական տիպի տների հատակները։ Հյուսվում են իգուս եղեգից և լցոնվում բրնձի ծղոտով, թեպետ վերջերս լցոնման համար օգտագործվում է նաև սինթետիկ բամբակ։ Տատամիի երկար եզրերին կարվում է գործվածք։

## Ավանդական դասավորություն
Կան կանոններ, որոնք կարգավորում են հատակին տատամիների քանակը և գտնվելու դիրքը։ Սովորաբար տատամիները դասավորվում են այնպես, որ չորս անկյունները մի կետում չմիանան։ Այդպիսի դասավորությունը կոչվում է բարենպաստ։ Հուղարկավորության կամ սուգի ժամանակ տատամիները դասավորում են հակառակ ձևով՝ սովորական ցանցաձև դասավորությամբ, որպեսզի անկյունները միանան։ Սխալ դասավորությունը, ինչպես համոզված են ճապոնացիները, տանը դժբախտություն է բերում։

## Չափսեր
Տատամիներն ունեն խստորեն սահմանված մակերես և ձև։ Ճապոնիայում սենյակների մակերեսը ավանդաբար չափվում է տատամիներով ( *-jo:*), ինչը հաշվի է առնվում տուն կառուցելիս։ Տատամիի մակերեսը Արևմտյան Ճապոնիայում (Կանսայ) 95,5 × 191 սմ է (6 սյակու 3 սուն × 3 սյակու 1 սուն 5 բու)։ Տատամիի բարձրությունը 5 սմ է։ Երբեմն հանդիպում են ավանդական մակերեսի կես չափով՝ 90 × 90 սմ տատամիներ (ռյուկյուդատամի)։ Տոկիոյում և Արևելյան Ճապոնիայում պատրաստված տատամին սովորականից փոքր-ինչ նեղ է՝ 88 × 176 սմ։

## Կիրառում
Ժամանակակից ճապոնական տների մեծ մասում, նույնիսկ եվրոպական ոճի տներում, առկա է տատամիներով առնվազն մեկ սենյակ *(վաշիցու)*։

Արևմուտքում տատամին օգտագործվում է մարտարվեստի դպրոցներում՝ որպես մարզական փսիաթ։ Սովորական փսիաթների համեմատ՝ տատամին ավելի կոշտ է։

## Պատկերասրահ

Tatami shop (26568881806).jpg|Տատամիի խանութ Ճապոնիայում
Tatami Matten.jpg|Տատամիներով սենյակ
Tatamis.jpg|Մարզական տատամիներով դահլիճ


## Տես նաև
* Փսիաթ

## Ծանոթագրություններ

Կատեգորիա:Գորգեր
Կատեգորիա:Ճապոնիայի ավանդույթներ
Կատեգորիա:Մակերեսի չափի միավոր
Guittard Chocolate Company

**Guittard Chocolate Company**, շոկոլադ արտադրող ամերիկյան ընկերություն, որն օգտագործում է օրիգինալ  և ավանդական ֆրանսիական մեթոդներ։ Ընկերության գլխամասային գրասենյակը գտնվում է Կալիֆորնիայի Բուրլինգեյմ քաղաքում։ Այն ԱՄՆ-ում  շոկոլադ արտադրող ամենահին ընկերությունն է։

## Պատմություն
Guittard շոկոլադը հիմնադրվել է Էթյեն «Էդի» Գիթարդի կողմից (1838–1899), ով ԱՄՆ ներգաղթել է Տուրնուսից, Ֆրանսիա, 1850-ականներին :Նա իր հետ բերել էր ֆրանսիական շոկոլադներ, որոնք առևտուր էր անում մատակարարումների հետ:Երեք տարի անհաջող փորձելուց հետո , նա վերադարձավ Սան Ֆրանցիսկո, որտեղ խանութպանները,համոզեցին նրան դառնալ շոկոլադագործ։ Հետո նա վերադարձավ Փարիզ, գումար խնայեց իրեն անհրաժեշտ սարքավորումները գնելու համար և բացեց իր բիզնեսը Սան Ֆրանցիսկոյի ծովափին գտնվող Sansome Street 405 հասցեում :Սկզբում նա իր շոկոլադին զուգահեռ վաճառում էր նաև այնպիսի իրեր, ինչպիսիք են թեյը, սուրճը և համեմունքները.:

Հորաս Կ. Գիթարդը՝ Էթյենի որդին, ղեկավարում էր, երբ 1906 թվականին Սան Ֆրանցիսկոյի երկրաշարժը ավերեց քաղաքը։ Երկրաշարժից հետո Կոմերցիոն փողոցում նոր գործարան է կառուցել։ Ընկերությունն ընդլայնվել է 1921 և 1936 թվականներին շուկայից հարավ գտնվող Գլխավոր փողոցում գտնվող սեփականության վրա։

1954 թվականին Գիթարդը վաճառեց իր գույքը քաղաքին, որպեսզի  մայրուղի-ը կառուցվի։ Ընկերությունը տեղափոխվել է 75,000 քառակուսի ոտնաչափ (7,000 մ2) հաստատություն Բուրլինգեյմում, Կալիֆորնիա նահանգի Գիթարդ և Ռոլինս ճանապարհի անկյունում, որտեղ այն գտնվում է մինչ օրս։

Գարի Գիթարդը սկսեց լրիվ դրույքով աշխատել ընկերությունում 1975 թվականին։ Նա փոխարինեց Horace A. Guittard-ին ( իր հորը) 1989 թվականին՝ դառնալով նախագահ և գործադիր տնօրեն:.:
աջից|մինի|Guittard դառը քաղցր շոկոլադի կտորներ

## Ապրանքներ
Ընկերությունն արտադրում է կակաո, շոկոլադե օշարակ, կաթնային շոկոլադե գնդիկներ և ձու, թխում չիպսեր, ինչպես նաև անանուխ և անանուխի վաֆլիներ:Guittard-ի հաճախորդների 85%-ը սննդի արդյունաբերության մասնագետներ են, մինչդեռ 15%-ը՝ հրուշակագործներ:Ընկերությունը նաև մշակել է մի շարք շոկոլադե սալիկներ, որոնք հատուկ նախատեսված են սիրողական հացթուխների համար:.:

## Ծանոթագրություններ

Կատեգորիա:Ամերիկյան ընկերություններ
Կատեգորիա:1868 հիմնադրումներ
Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ